Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: és tanúsításáról szóló 11/2002. (II. 6.) KöViM rendelet.
Paragraph Index: 733

69. A VII. fejezet 6. szabálya (4) bekezdésének a) pontja helyébe a következõ rendelkezés lép: „a) Túlélési jármûvet, illetve mentõcsónakot a következõ követelmények figyelembevételével kell tárolni: — sem a túlélési jármû, illetve mentõcsónak, sem annak tároló berendezése nem gátolhatja más tároló helyen tárolt és onnét üzembe helyezendõ túlélési jármû, illetve mentõ jármû használatát, — a víz felszínéhez lehetõ legközelebb lévõ helyzetben, amennyire az biztonságos és megvalósítható, valamint — a fedélzetrõl vízre dobható mentõtutaj kivételével — olyan helyzetben, hogy az utasok beszállítása során a túlélési jármû legalább 2 méterrel a teljesen terhelt, 10 fokos trimmû és 20 fokos oldaldõlésû hajó vízvonala fölött legyen vagy a hajó olyan szögû dõlése mellett, amikor a hajó fedélzetének széle víz alá merül, attól függõen, hogy melyik a kisebb, — állandó készenléti állapotban legyen, annak érdekében, hogy a személyzet legfeljebb 5 percen belül elõkészíthesse azt az utasok beszállásához és vízre bocsátáshoz, — az e fejezet által kötelezõvé tett teljes felszereléssel el legyen látva.”

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes